ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 3. Μέλη: 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση Δευτεροβάθμιας Επιτροπής ΚρΙσεως 


Αγωνιστών Εθνικής Αντίστασης άρθρου 11 ΠΔ 379/ 

83, όπως ισχύει σήμερα. 1 

Λογιστική εμφάνιση των αποθεματικών που σχηματί¬ 
ζουν οι επιχειρήσεις από τα καθαρά κέρδη κάθε 

ΧΡήσης . 2 

Συμπληρωματικά μέτρα για την εφαρμογή του κανονι¬ 
σμού 2328/91 /ΕΟΚ του Συμβουλίου για τη βελτί¬ 
ωση της αποτελεσματικότητας των γεωργικών διαρ¬ 
θρώσεων». 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454.1/4/191561 (1) 


Ανασυγκρότηση Δευτεροβάθμιας Επιτροπής ΚρΙσεως 

Αγωνιστών Εθνικής Αντίστασης άρθρου 11 Π.Δ. 379/ 

83, όπως ισχύει σήμερα. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΗΣ ΚΑΙ ΕΣΩΤΕΡΙΚΩΝ 

Έχοντας υπόψη: 

α. Τις διατάξεις των παρ. 1,2 και 3 του άρθρου 11 Π.Δ. 
379/83 «Επέκταση ευεργετημάτων Α.Ν. 971/49 σε αγω¬ 
νιστές της Εθνικής Αντίστασης και λοιπούς δικαιούχους» 
(ΦΕΚ136Α). 

β. Την υπ’ αριθ. πρωτ. Υ. 1944/9.12.92 Κοινή απόφαση 
Πρωθυπουργού και Υπουργού Εθνικής Αμύνης «Ανάθεση 
αρμοδιοτήτων στους Υφυπουργούς Εθνικής Αμύνης Ιω¬ 
άννη Σταθόπουλο και Σπήλιο Σπηλιωτόπουλο» (ΦΕΚ Β' 
727). 

γ. Το γεγονός ότι η θητεία της Επιτροπής η οποία έχει 
συσταθεΐ με προηγούμενη όμοια απόφασή μας έχει λήξει. 

δ. Την εισήγηση του ΓΕΕΘΑ/ΔΕΠΑΘΑ, αποφασί¬ 
ζουμε: 

1. Την ανασυγκρότηση της Δευτεροβάθμιας Επιτροπής 
ΚρΙσεως Αγωνιστών Εθνικής Αντίστασης, με μέλη τους 
εξής: 

α. Πρόεδρο: Τον Αεροπαγίτη Γεώργιο Σταθέα με ανα¬ 
πληρωματικό τον Αεροπαγίτη Κωνσταντίνο Λυμπερό- 
πουλα 


(1) Τον Υποστράτηγο Τσάλα Ευάγγελο με αναπληρωμα¬ 
τικό τον Υποστράτηγο Κουτουλάκο Μιχαήλ. 

(2) Την Φειδάκη Θεώνη, ανώτερη υπάλληλο του Υπουρ¬ 
γείου Εσωτερικών με αναπληρώτρια την Αυρηλιώνη Βασι¬ 
λική, ανώτερη υπάλληλο του Υπουργείου Εσωτερικών. 

(3) Τον Ηλιάδη Στυλιανό, αγωνιστή Εθνικής Αντίστασης 
με αναπληρωματικό τον Πουλή Παναγιώτη, αγωνιστή 
Εθνικής Αντίστασης. 

(4) Τον Παππά Δημήτριο, αγωνιστή Εθνικής Αντίστασης 
με αναπληρωματικό τον Βέτση Δημήτριο, αγωνιστή Εθνι¬ 
κής Αντίστασης. 

Γραμματέας της Επιτροπής ορίζεται η υπάλληλος του 
ΓΕΕΘΑ/ΔΕΠΑΘΑ Διαλινού Ματούλα με. αναπληρώτρια 
την υπάλληλο του ΓΕΕΘΑ/ΔΕΠΑΘΑ Αγαπάκη Αικατε¬ 
ρίνη. 

2. Σε περίπτωση που ο κρινόμενος ανήκει στα Σώματα 
Ασφαλείας, το πρώτο των μελών της Επιτροπής αντικαθί¬ 
σταται ως ακόλουθως: 

α. Από τον Ταξίαρχο Μακρή Δημήτριο με αναπληρωμα¬ 
τικό τον Ταξίαρχο Σταματογιάννη Νικόλαο, για την πρώην 
Χωροφυλακή. 

β. Από τον Ταξίαρχο Δικόπουλο Ιωάννη με αναπληρω¬ 
ματικό τον Ταξίαρχο Κελέση Κωνσταντίνο για την πρώην 
Αστυνομία Πόλεων. 

γ. Από τον Αρχιπύραρχο Ααγο Χρήστο με αναπληρωμα¬ 
τικό τον Αρχυπύραρχο Καλατζή Δημήτριο για το Πυροσβε¬ 
στικό Σώμα. 

3. Η θητεία της Επιτροπής είναι ετήσια και αρχίζει από 
τη δημοσίευση της απόφασης αυτής στην εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΕΣΩΤΕΡΙΚΟΝ 

ΣΠΗΛΙΟΣ ΣΠΗΛΙΩΤΟΠΟΥΛΟΣ I. ΚΕΦΑΛΟΠΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1044770/10159/Β0012 (2) 

Λογιστική εμφάνιση των αποθεματικών που σχηματίζουν οι επι¬ 
χειρήσεις απά τα καθαρά κέρδη κάθε χρήσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη τις διατάξεις της παραγρ. 8 του άρ¬ 
θρου 8Α του Ν.Δ. 3843/1958 και τα οριζόμενα από το Ελ¬ 
ληνικό Γενικό Λογιστικό Σχέδιο. 

Την αριθ. Υ. 1847/1078399/1182/0001/7.8.92 κοινή 
απόφαση του Πρωθυπουργού και του Υπουργού Οικονομι¬ 
κών, για την μεταβίβαση αρμοδιοτήτων, αποφασίζουμε: 

1. Τα νομικά πρόσωπα της παραγρ. 1 του άρθρου 3 του 
Ν.Δ. 3843/1958 υποχρεούνται να εμφανίζουν στα βιβλία 
τους σε ειδικούς λογαριασμούς αποθεματικών, καθώς και 
στον πίνακα διάθεσης αποτελεσμάτων, το μέρος των 
αδιανεμήτων καθαρών κερδών που προκύπτουν σε κάθε 
διαχειριστική χρήση και τα οποία προέρχονται από έσοδα 
απαλλασσόμενα της φορολογίας με βάση τις διατάξεις νό¬ 
μων ή από έσοδα φορολογηθέντα ή προσδιορισθέντα 
κατά ειδικό τρόπο, ως εξής: 

α. Τα αδιανέμητα καθαρά κέρδη που προέρχονται από 
έσοδα απαλλασσόμενα της φορολογίας εισοδήματος, 
ήτοι τα προερχόμενα από τόκους εντόκων γραμματίων του 
Δημοσίου, τόκους καταθέσεων σε ξένο νόμισμα, τόκους 
ομολογιακών δανείων της Ευρωπαϊκής Τράπεζας Επενδύ¬ 
σεων κ.λπ. θα εμφανίζονται στο δευτεροβάθμιο λογαρια¬ 
σμό 41.90 «Αποθεματικά από απαλλασσόμενα της φορο¬ 
λογίας έσοδα» με περαιτέρω ανάλυση αυτού σε τριτοβάθ¬ 
μιους λογαριασμούς, κατά κατηγορία εσόδου. 

β. Τα αδιανέμητα καθαρά κέρδη που προέρχονται από 
φορολογηθέντα κατ’ ειδικό τρόπο με εξάντληση της φο¬ 
ρολογικής υποχρέωσης και επί των οποίων έχει γίνει πα¬ 
ρακράτηση φάρου, ήτοι τα προερχόμενα από τόκους κα¬ 
ταθέσεων επί των οποίων έχουν εφαρμογή οι διατάξεις 
του άρθρου 21 του Ν. 1921 /1991, από ωφέλεια των περι¬ 
πτώσεων α και β της παραγρ. 1 του άρθρου 32 του Ν.Δ. 
3323/1955 κτλ, θα εμφανίζονται στο δευτεροβάθμιο λο¬ 
γαριασμό 41.91 «Αποθεματικά από έσοδα φορολογηθέ- 
ντα κατ’ ειδικό τρόπο» με περαιτέρω ανάλυση αυτού σε 
τριτοβάθμιους λογαριασμούς, κατά κατηγορία εσόδου και 
συντελεστή παρακρατηθέντος φόρου. 

Σε περίπτωση κατά την οποία τα έσοδα που αναφέρονται 
στις πιο πάνω περιπτώσεις α και β είναι μεγαλύτερα των κερ¬ 
δών του ισολογισμού, στον πίνακα διάθεσης αποτελεσμά¬ 
των θα εμφανισθεί ως αποθεματικό, το ποσό που απομένει 
μετά την αφαίρεση, από το κέρδη του ισολογισμού, του φό¬ 
ρου εισοδήματος, των τυχόν κρατήσεων για σχηματισμό 
αποθεματικών (τακτικού, αφορολογήτων εκπτώσεων ανα¬ 
πτυξιακών νόμων, ειδικού αφορολόγητου αποθεματικού 
επενδύσεων), των τυχόν διανεμομένων ποσών κτλ. 

γ. Τα κέρδη των τεχνικών και οικοδομικών επιχειρή¬ 
σεων, κατά το μέρος που υπερβαίνουν τα προσδιοριζό¬ 
μενα βάσει των διατάξεων του άρθρου 36α του Ν.Δ. 3323/ 
1955, τεκμαρτά κέρδη, κατά το μέρος που δεν φορολογή¬ 
θηκαν, θα εμφανίζονται στο δευτεροβάθμιο λογαριασμό 

41.92 «Αφορολόγητα κέρδη τεχνικών και οικοδομικών 
επιχειρήσεων». 

δ. Οι δευτεροβάθμιοι λογαριασμοί των προηγουμένων 
περιπτώσεων θα πιστώνονται με το υπόλοιπο των αφορο¬ 
λογήτων εσόδων ή των εσόδων που φορολογήθηκαν κατά 
ειδικό τρόπο ή των πέραν των τεκμαρτώς προκυψάντων 
καθαρών κερδών, κατά περίπτωση, που απομένει μετά 
την αφαίρεση από αυτά του μέρους που διανέμεται με 


οποιαδήποτε μορφή, καθώς και του φόρου που αναλογεί 
στο διανεμόμενο αυτό ποσό. 

ε. Το προβλεπόμενο από τις διατάξεις της παραγρ. 4 
του άρθρου 10 του Α.Ν. 148/1967 αφορολόγητο αποθε¬ 
ματικό (υπεραξία από πώληση χρεωγράφων), οι σχηματι- 
ζόμενες , βάσει αναπτυξιακών νόμων (Ν. 1892/1990, Ν. 
1262/1982 κ.λπ.), αφορολόγητες εκπτώσεις, το σχηματι- 
ζόμενο, σύμφωνα με το άρθρο 22 του Ν. 1828/1989 ή την 
αριθμ. 1055503/10177/ΠΟΛ 1119/1989 απόφαση των 
Υπουργών Εθνικής Οικονομίας και Οικονομικών, ειδικό 
αφορολόγητο αποθεματικό επενδύσεων κ,λπ., θα εμφα¬ 
νίζονται στο δευτεροβάθμιο λογαριασμό 41.08 «Αφορο¬ 
λόγητα αποθεματικά ειδικών διατάξεων νόμων» με περαι¬ 
τέρω ανάλυση αυτού σε τριτοβάθμιους λογαριασμούς, 
κατά νόμο. 

στ. Οι δευτεροβάθμιοι λογαριασμοί 41.90, 41.91, 

41.92 των περιπτώσεων α, β, γ θα καταχωρούνται στα 
προβλεπόμενα από τις παραγράφους 4.1.103 και 4.1.302 
του Ελληνικού Γενικού Λογιστικού Σχεδίου (Π.Δ. 1123/ 
1980) υποδείγματα Ισολογισμού και Πίνακα Διαθέσεως 
Αποτελεσμάτων, ως ακολούθως: 

- Στην κατηγορία Α-ΐν «Αποθεματικά Κεφάλαια» του Πα¬ 
θητικού του Ισολογισμού, το κονδύλι 5 διαμορφώνεται ως 
εξής: 

41.08 + ) 5. Αφορολόγητα αποθεματικά 

41.90 έως 92) ειδικών διατάξεων νόμων. 

- Στον Πίνακα Διαθέσεως Αποτελεσμάτων, μετά την κα¬ 
τηγορία 6 προστίθενται οι εξής νέες κατηγορίες: 

41.90 6α. Αποθεματικά από απαλλασσόμενα της φο¬ 
ρολογίας έσοδα. 

41.91 6β. Αποθεματικά από έσοδα φορολογηθέντα 
κατ' ειδικό τρόπο. 

41.92 6γ. Αφορολόγητα κέρδη τεχνικών και οικοδο¬ 
μικών επιχειρήσεων. 

2. Τα αναφερόμενα στην προηγούμενη παράγραφο 
έχουν ανάλογη εφαρμογή και επί των αλλοδαπών επιχει¬ 
ρήσεων και οργανισμών που έχουν μόνιμη εγκατάσταση 
στην Ελλάδα, οι οποίες υποχρεούνται να εμφανίζουν δια¬ 
κεκριμένα σε ιδιαίτερους λογαριασμούς αποθεματικών τα 
ποσά των καθαρών κερδών που απηλλάγησαν της φορο¬ 
λογίας βάσει διατάξεων νόμων, τα κέρδη που φορολογή¬ 
θηκαν κατά ειδικό τρόπο με εξάντληση της φορολογικής 
υποχρέωσης, τα κέρδη από πώληση χρεωγράφων κ.τλ. 

3. Με τα οριζόμενα στην απόφαση αυτή δεν επέρχεται 
καμία επιβάρυνση στον Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1993 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 

Αριθ. 339899 (3) 

Συμπληρωματικά μέτρα για την εφαρμογή του κανονισμού 
2328/91/ΕΟΚ του Συμβουλίου για τη βελτίωση της 
αποτελεσματικότητας των γεωργικών διαρθρώσεων. 

ΟΙ ΥΠΟΥΡΓΟΙ ΕΘΝ. ΟΙΚΟΝΟΜΙΑΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του άρθρου 2 παρ. 1 περίπτωση θ) του Ν. 1338/1983 
«Εφαρμογή του κοινοτικού δικαίου» (Α' 34), όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α' 
70) και του άρθρου 65 του Ν. 1892/1990 (Α 101). 

β. του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών για την εφαρμογή της 
Συνθήκης Προσχωρήσεως της Ελλάδος εις τα Ευρωπαϊ- 
κάς Κοινότητας και ρυθμίσεως συναφών θεσμικών και ορ¬ 
γανωτικών θεμάτων (Α' 280), 
γ. της υπ’ αριθμ. 1935/1992 κοινής απόφασης του 
Πρωθυπουργού και του Υπουργού Εθνικής Οικονομίας 
«καθορισμός αρμοδιοτήτων των Υφυπουργών Εθνικής Οι¬ 
κονομίας» (Β' 726), 

δ. του άρθρου 29Α' του Ν. 1558/1985 «Κυβέρνηση και 
Κυβερνητικά όργανα» (Α' 137), όπως το άρθρο αυτά προ¬ 
στέθηκε με το άρθρο 27 του Ν. 2081/1992 (Α' 154). 

2. Το γεγονός άτι απά τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

3. Τον κανονισμό 2328/91/ΕΟΚ του Συμβουλίου της 
15ης Ιουλίου 1991 «για τη βελτίωση της αποτελεσματικό¬ 
τητας των γεωργικών διαρθρώσεων» (Ε.Ε. αρ. I. 218 της 
6.8.91, σελ. 1), αποφασίζουμε: 

Άρθρο 1 
Σκοπός 

Με την παρούσα απόφαση θεσπίζονται οι αναγκαίες συ¬ 
μπληρωματικές διατάξεις για την εφαρμογή του Κανονι¬ 
σμού 2328/91 /ΕΟΚ του Συμβουλίου, που αφορά στη βελ¬ 
τίωση της αποτελεσματικότητας των γεωργικών διαρθρώ¬ 
σεων. 

Ειδικότερα οι θεσπιζόμενες διατάξεις αποσκοπούν: 
α) στην ποιοτική βελτίωση και μετατροπή της παραγω¬ 
γής, σε συνάρτηση με τις ανάγκες της αγοράς, 
β) στη διαφοροποίηση των δραστηριοτήτων στην εκμε¬ 
τάλλευση, ιδίως με τουριστικές και βιοτεχνικές δραστη¬ 
ριότητες, 

γ) στην προσαρμογή της εκμετάλλευσης με σκοπό τη 
μείωση του κόστους παραγωγής και την εξοικονόμηση 
ενέργειας, 

δ) στη βελτίωση των όρων διαβίωσης και εργασίας, 
ε) στην προστασία και βελτίωση του περιβάλλοντος, 
στ) στη βελτίωση των συνθηκών υγιεινής στην κτηνο¬ 
τροφία, 

ζ) στην ενθάρρυνση της εγκατάστασης νέων γεωρ¬ 
γών, 

η) στην προσαρμογή της επαγγελματικής κατάρτισης 


στις ανάγκες της σύγχρονης γεωργίας, 
θ) στην υποστήριξη των γεωργικών εισοδημάτων και στη 
διατήρηση βιώσιμων αγροτικών κοινοτήτων στις ορεινές και 
μειονεκτικές περιοχές, με ενισχύσεις στη γεωργία, που αφο¬ 
ρούν την αντιστάθμιση των φυσικών μειονεκτημάτων. 

Άρθρο 2 
Ορισμοί 

Για την εφαρμογή του Κανονισμού 2328/91/ΕΟΚ του 
Συμβουλίου οι ακόλουθοι όροι έχουν την εξής έννοια: 

1. Γεωργός κατά κύρια απασχόληση είναι: 

α) Το φυσικό πρόσωπο το οποίο είναι κάτοχος γεωργι¬ 
κής εκμετάλλευσης, λαμβάνει τουλάχιστον το 50% του 
συνολικού του εισοδήματος από την απασχόλησή του στη 
γεωργική εκμετάλλευση και απασχολείται αυτοπροσώπως 
και επαγγελματικά τουλάχιστον κατά το 50% του συνολι¬ 
κού χρόνου απασχόλησής του. 
β) Το μη φυσικό πρόσωπο το οποίο: 
αα) Είναι κάτοχος γεωργικής εκμετάλλευσης, ασκεί γε¬ 
ωργική δραστηριότητα και τα εισοδήματα που προέρχο¬ 
νται απ’ αυτή είναι ίσα ή μεγαλύτερα από τυχόν άλλα εισο- 
δήματά του, 

ββ) η πλειοψηφία των μελών ή μετόχων καθώς και ο εκ¬ 
πρόσωπος αυτού ασκούν γεωργία κατά κύρια απασχό¬ 
ληση, σύμφωνα με την περίπτωση α) του παρόντος και κα¬ 
λύπτουν την προϋπόθεση της επαρκούς επαγγελματικής 
ικανότητας, όπως ορίζεται στο άρθρο 3 της παρούσας, 
γγ) διαθέτει τουλάχιστον τρία μέλη, 
δδ) εμφανίζεται με μία από τις παρακάτω μορφές: 
δα. εταιρίας με νομική προσωπικότητα, 
δβ. ενώσεως φυσικών προσώπων σε: 

- Ομάδες Κοινής Εκμετάλλευσης, 

- Κλαδικές Οργανώσεις Παραγωγής Αγροτικού Συν/ 
σμού, 

δγ. αγροτικού συνεταιρισμού του ΝΜ 54*1785, όπως 
τροποποιήθηκε και ισχύει σήμερα. 

Στην περίπτωση των εταιρειών με νομική προσωπικό¬ 
τητα θα πρέπει: 

(1) το καταστατικκό τους να απαγορεύει τη μεταβίβαση 
μετοχών σε πρόσωπα που δεν ασκούν γεωργία κατά κύρια 
απασχόληση στο βαθμό που ανατρέπεται ο περιοριστικός 
όρος της πλειοψηφίας της υποπερίπτ. ββ) της παρούσας 
περίπτωσης, 

(2) να λειτουργούν δύο (2) τουλάχιστον χρόνια την γε¬ 
ωργική τους εκμετάλλευση. 

2. Συνεργαζόμενη εκμετάλλευση (Σ.Ε.) είναι: η εκμε¬ 
τάλλευση που απαρτίζεται από τρείς (3) τουλάχιστον με¬ 
μονωμένες εκμεταλλεύσεις που συνεργάζονται, μέσα από 
ένα κοινό σχέδιο βελτίωσης, στα πλαίσια του οποίου συγ¬ 
χωνεύεται το σύνολο ή μέρος κάθε μιας από τις επί μέ¬ 
ρους εκμεταλλεύσεις για τη δημιουργία μιας νέας παρα¬ 
γωγικής μονάδας. 

Η συνεργαζόμενη εκμετάλλευση δύναται να έχει τη 
μορφή: 

αα) ομάδας κοινής εκμετάλλευσης, 
ββ) κλαδικής οργάνωσης παραγωγής αγροτικού συν/ 
σμού, 

γγ) αγροτικού συνεταιρισμού. 

Η ελάχιστη διάρκεια λριτουργίας της Σ.Ε. είναι έξι (6) 
έτη. 

Σε ότι αφορά το εταιρικό κεφάλαιο και τη συμμετοχή 
των μελών στη διαχείριση ισχύουν τα οριζόμενα στα άρθρα 
16 επομ. του Ν. 1541 /85, όπως τροποποιήθηκε και ισχύει 
σήμερα. 

Όλοι οι παραγωγοί που συμμετέχουν στην Σ.Ε. πρέπει 
απαραίτητα να καλύπτουν τις παρακάτω προϋποθέσεις: 
αα) να είναι γεωργοί κατά κύρια απασχόληση, 
ββ) να έχουν επαρκή επαγγελματική ικανότητα, όπως 
ορίζεται στο άρθρο 3 της παρούσας, 
γγ) το εισόδημα εργασίας κατά μονάδα ανθρώπινης ερ¬ 
γασίας στην εκμετάλλευσή τους να είναι κατώτερο του ει¬ 
σοδήματος αναφοράς. 

3. Απασχόληση στη Γεωργία: η εργασία για την επίτευξη 
οικονομικού αποτελέσματος που παρέχεται από φυσικό 
πρόσωπο συστηματικά και είναι είτε χειρονακτικής φύ¬ 
σης, στη δική του ή ξένη γεωργική εκμετάλλευση, είτε 
διοικητικής ή διαχειριστικής φύσης, είτε χειρονακτικής και 
διοικητικής φύσης. 

4. Μονάδα Ανθρώπινης Εργασίας: η εργασία που προ- 
σφέρεται στη γεωργία, 1.750 ωρών κατά τη διάρκεια ενός 
ημερολογιακού έτους και σε καθεστώς πλήρους απασχό¬ 
λησης. Η εργασία αυτή παρέχεται από τον αρχηγό της 
εκμετάλλευσης τα μέλη της οικογένειας και εργάτες. 

5. Συγκρίσιμο εισόδημα: η μέση ετήσια αμοιβή των απα- 
σχολουμένων με σχέση εξαρτημένης εργασίας στους κλά¬ 
δους της παραγωγικής δραστηριότητας, εκτός της γεωρ¬ 
γίας, η οποία καθορίζεται κατ' έτος, με βάση στοιχεία που 
παρέχονται από το Υπουργείο Εθνικής Οικονομίας. 

6. Εισόδημα αναφοράς: είναι το εισόδημα προς το 
οποίο συγκρίνεται το εισόδημα εργασίας του γεωργού από 
την εκμετάλλευση και είναι ίσο ή κατώτερο του συγκρίσι¬ 
μου εισοδήματος. 

7. Γ εωργία: είναι ο τομέας της παραγωγικής δραστηριό¬ 
τητας ο οποίος περιλαμβάνει εν γένει τις δραστηριότητες 
που αποσκοπούν στην παραγωγή γεωργικών προϊόντων, 
όπως αυτά 'ορίζόνται· στο άρθρο 22 του Ν. 992/79 (Α' 
280), πλην των τοιούτων της θαλάσσιας αλιείας και των 
δασών. 

8. Αρχηγός γεωργικής εκμετάλλευσης: είναι το φυσικό 
πρόσωπο με πλήρη δικαιοπρακτική ικανότητα, το οποίο εί¬ 
ναι οικονομικά υπεύθυνο για τη γεωργική εκμετάλλευση 
και συμμετέχει ενεργά στην κανονική λειτουργία της. 

9. Κάτοχος γεωργικής εκμετάλλευσης. 

Ως κάτοχος γεωργικής εκμετάλλευσης θεωρείται: 
α) Ο ιδιοκτήτης γεωργικής εκμ/σης, 
β) Ο μισθωτής ή αγρολήπτης της γεωργικής εκμ/σης, 
εφόσον η μίσθωση ή η αγροληψία έχει συναφθεί εγγρά- 
φως. 

10. Γεωργική εκμετάλλευση: είναι η μονάδα παραγωγής 
προς πώληση γεωργικών προϊόντων, όπως αυτά ορίζονται 
στο άρθρο 22 του Ν. 992/79 με ενιαία διοίκηση και διαχεί¬ 
ριση. 

Στις δραστηριότητες της γεωργικής εκμετάλλευσης πε¬ 
ριλαμβάνεται παράλληλα με την παραγωγή των προϊόντων 
και η αποθήκευση, τυποποίηση, συσκευασία, εν γένει το¬ 
ποθέτηση μέχρι του σταδίου της χονδρικής πώλησης, 
αποκλειστικά των προϊόντων που παράγει η ίδια γεωργική 
εκμετάλλευση καθώς και η πρώτη χωρική μεταποίησή 
τους. 

11. Ευρύτερη περιοχή εκμετάλλευσης: είναι η περιοχή 


στα πλαίσια της οποίας οι αποστάσεις μεταξύ μονίμου κα¬ 
τοικίας και εκμετάλλευσης είναι τόσο μικρές ώστε να δι¬ 
καιολογούν μέχρι και καθημερινές μεταβάσεις για προσω¬ 
πική παρακολούθηση και ασχολίες σ’ αυτή. Οι αποστάσεις 
μετρώνται από Κοινότητα σε Κοινότητα. 

Αρθρο 3 

Επαρκής επαγγελματική ικανότητα 

Η επαρκής επαγγελματική ικανότητα των φυσικών και 
μη φυσικών προσώπων αποδεικνύεται ως εξής: 

1. Των φυσικών προσώπων εφόσον: 

α) Διαθέτουν πιστοποιητικό ή τίτλο σπουδών επαγγελ¬ 
ματικών γεωργικών σχολών, ή επαγγελματικών λυκείων 
(γεωργοκτηνοτροφικού τομέα), ή πρακτικών γεωργικών 
σχολών, ή άλλων ισοτίμων σχολών εξωτερικού, 

β) έχουν εμπειρία απασχόλησης στη γεωργία τουλάχι¬ 
στον τριών (3) ετών, η οποία αποδεικνύεται με σχετική βε¬ 
βαίωση Αγροτικού Συλλόγου ή Γεωργικού Συνεταιρισμού ή 
Οργανισμού Τοπικής Αυτοδιοίκησης και παράλληλα ανα¬ 
λαμβάνουν την υποχρέωση να παρακολουθήσουν, ειδικά 
για τον τομέα απασχόλησής τους, εκπαιδευτικά προγράμ¬ 
ματα για τη συμπλήρωση της επαγγελματικής τους ικανό¬ 
τητας, τα οποία πρέπει να έχουν ελάχιστη διάρκεια εκατόν 
πενήντα (150) ωρών διδασκαλίας, η οποία παρέχεται συ¬ 
νεχόμενα ή τμηματικά σε περίοδο ενός έτους. Με τα προ¬ 
γράμματα αυτά δίδονται ειδικές θεωρητικές γνώσεις και 
πρακτική εξάσκηση ή δεξιοτεχνίες σε θέματα ανάλογα με 
τις εκπαιδευτικές ανάγκες του αντικειμένου εργασίας 
τους. 

γ) Προκειμένου για νέους γεωργούς, προκύπτει από τί¬ 
τλο σπουδών επαγγελματικών γεωργικών σχολών ή απα¬ 
σχόληση στη γεωργία για μία πλήρη παραγωγική περίοδο, 
η οποία δεν μπορεί να είναι μικρότερη του έτους και παρα¬ 
κολούθηση εκπαιδευτικού προγράμματος για τη συμπλή¬ 
ρωση της επαγγελματικής του ικανότητας διάρκειας τρια- 
κοσίων (300) ωρών διδασκαλίας τουλάχιστον. Με την ολο¬ 
κλήρωση παρακολούθησης των παραπάνω εκπαιδευτικών 
προγραμμάτων παρέχεται στους ενδιαφερομένους πιστο¬ 
ποιητικό επαρκούς επαγγελματικής κατάρτισης ή ικανό¬ 
τητας από τις κατά τόπο αρμόδιες Δ/νσεις Γεωργίας. 

2. Των μη φυσικών προσώπων: εφόσον η πλειοψηφία 
των φυσικών προσώπων καθώς και ο νόμιμος εκπρόσω¬ 
πός τους, καλύπτουν τις προϋποθέσεις της παραγράφου 
1 του παρόντος άρθρου. 

3. Τα εκπαιδευτικά προγράμματα οργανώνονται με μέ¬ 
ριμνα και ευθύνη του Υπουργείου Γ εωργίας. 

Άρθρο 4 
Σχέδιο Βελτίωσης 

1. Το Σχέδιο Βελτίωσης πρέπει να είναι σύμφωνο με τα 
οριζόμενα στην περίπτωση γ' της παραγράφου 1 και στην 
παράγραφο 4 του άρθρου 5 του Κανονισμού 2328/91/ 
ΕΟΚ. 

2. Τούτο συντάσσεται σε έντυπο, το οποίο χορηγείται 
στους ενδιαφερόμενους από τις Δ/νσεις Γ εωργίας. 

3. Το Σχέδιο Βελτίωσης συντάσσεται και υπογράφεται 
από ένα γεωπόνο, μέλος του ΓΕΩΤΕΕ. 

Εφόσον η γεωργική εκμετάλλευση περιλαμβάνει και 
δασικές βελτιώσεις το Σχέδιο Βελτίωσης υπογράφεται και 
από δασολόγο, μέλος του ΓΕΩΤΕΞ. 

Εάν το Σχέδιο Βελτίωσης περιλαμβάνει επενδύσεις 
υδατοκαλλιέργειας γλυκέων υδάτων υπογράφεται από 
ιχθυολόγο, μέλος του ΓΕΩΤΕΕ. 

4. Το Σχέδιο Βελτίωσης υποβάλλεται στις κατά τόπο αρ¬ 
μόδιες Δ/νσεις Γεωργίας για έγκριση. 

Ο Προϊστάμενος της Διεύθυνσης Γεωργίας με απόφασή 
του εγκρίνει εν άλω ή εν μέρει το Σχέδιο Βελτίωσης δυνά- 
μενος να ζητήσει και συμπληρωματικά στοιχεία ή πληρο¬ 
φορίες, εφόσον είναι αναγκαίο. Η απόφαση κοινοποιείται 
στον ενδιαφερόμενο. Κατά της ως άνω απόφασης, η 
οποία εγκρίνει εν μέρει ή απορρίπτει το Σχέδιο Βελτίωσης 
είναι δυνατό να ασκηθεί προσφυγή στην αρμόδια Περιφε¬ 
ρειακή Δ/νση Γεωργικής Ανάπτυξης, μέσα σε προθεσμία 
είκοσι (20) ημερών από την κοινοποίηση της σχετικής 
απόφασης. Ο Προϊστάμενος της Περιφ/κής Δ/νσης Γεωρ- 
γικής Ανάπτυξης, αποφασίζει επί της προσφυγής εντός 
προθεσμίας εκατόν πενήντα (150) ημερών από την 
άσκησή της. 

Αρθρο 5 

Αναγνωρισμένες Ομάδες 

1. Αναγνωρισμένες ομάδες θεωρούνται οι ενώσεις φυ¬ 
σικών προσώπων, κατόχων γεωργικών εκμεταλλεύσεων 
με τη μορφή πρωτοβάθμιου αγροτικού συν/σμού. 

2. Για να αναγνωρισθούν οι ομάδες αυτές πρέπει: 

α) Να αποσκοπούν: 

αα) στην αμοιβαία συνδρομή μεταξύ των και στην ορθο¬ 
λογικότερη από κοινού χρήση γεωργικού εξοπλισμού, ή 

αβ) στην αμοιβαία συνδρομή μεταξύ των και στην από 
κοινού εκμετάλλευση. 

αγ) να έχουν συσταθεί μετά την 1.4.1985. 

3. Οι όροι συνεργασίας τών μελών μιας αναγνωρισμένης 
ομάδας καθορίζονται από το καταστατικό της που συ- 
ντάσσεται, σύμφωνα με τις διατάξεις του άρθρου 6 και 
επόμενα του Ν. 1541 /85, όπως τροποποιήθηκε και ισχύει 
σήμερα. 

Άρθρο 6 

Υπηρεσίες αντικατάστασης στην εκμετάλλευση 

1. Φορείς που δύνανται να αναλάβουν τη σύσταση υπη¬ 
ρεσιών αντικατάστασης είναι οι πρωτοβάθμιες και δευτε¬ 
ροβάθμιες Αγροτικές Συν/κές Οργανώσεις που αναγνωρί¬ 
ζονται για το σκοπό αυτό με απόφαση του Υπουργού Γε- 
ωργίας. 

2. Οι φορείς για να αναγνωρισθούν πρέπει: 

α) να καλύπτουν περιπτώσεις αντικατάστασης των εξής 
φυσικών προσώπων, εφόσον απασχολούνται συστηματικά 
στην εκμετάλλευση: 

- του ή της κατόχου της εκμετάλλευσης, 

- του ή της συζύγου, 

- ενός ενήλικα βοηθού, λόγω ασθενείας, αδείας ή θανά¬ 
του, 

β) να αναλάβουν την υποχρέωση λειτουργίας τουλάχι¬ 
στον 10 χρόνια από την ημέρα αναγνώρισής τους, 

γ) να περιλαμβάνουν τουλάχιστον πενήντα (50) μέλη 
(φυσικά πρόσωπα), 

δ) να τηρούν λογιστικά βιβλία και να εφαρμόζουν τους 
όρους διαχείρισης που καθορίζονται στο καταστατικό 
τους και στον εσωτερικό κανονισμό λειτουργίας τους σύμ¬ 
φωνα με τις διατάξεις του Ν. 1541/85, όπως τροποποιή¬ 


θηκε και ισχύει σήμερα, 

ε) να απασχολούν πλήρως ένα τουλάχιστον άτομο, γνώ¬ 
στη των εργασιών που καλείται να προσφέρει. 

Άρθρο 7 

Υπηρεσίες διαχείρισης εκμετάλλευσης 

1. Φορείς που δύνανται να αναλάβουν τη σύσταση υπη¬ 
ρεσιών διαχείρισης είναι οι πρωτοβάθμιες και δευτερο¬ 
βάθμιες Αγροτικές Συν/κές Οργανώσεις, που εγκρίνονται 
για το σκοπό αυτό με απόφαση του Υπουργού Γ εωργίας. 

2. Οι φορείς για να εγκριθούν πρέπει: 

α) να αναλάβουν την υποχρέωση ανάλυσης των λογιστι¬ 
κών αποτελεσμάτων και άλλων στοιχείων για λογαριασμό 
των εκμεταλλεύσεων, σύμφωνα με τις οδηγίες του 
Υπουργείου Γεωργίας, 

β) να αναλάβουν την υποχρέωση λειτουργίας τουλάχι¬ 
στον 10 χρόνια από την ημέρα έγκρισής τους, 
γ) να περιλαμβάνουν τουλάχιστον 30 μέλη (φυσικά πρό¬ 
σωπα), 

δ) να τηρούν λογιστικά βιβλία και να εφαρμόζουν τους 
όρους διαχείρισης που καθορίζονται στο καταστατικό 
τους και στον εσωτερικό τους κανονισμό, σύμφωνα με τις 
διατάξεις του Ν· 1541 /85, όπως τροποποιήθηκε και ισχύει 
σήμερα, 

ε) να απασχολούν πλήρως τουλάχιστον ένα άτομο ειδι¬ 
κευμένο στις εργασίες της παραπάνω περίπτωσης α). 

Άρθρο 8 
Ειδικοί Ορισμοί 

1. Για την εφαρμογή ειδικά του τίτλου VI του Κανονι¬ 
σμού 2328/91 /ΕΟΚ οι ακόλουθοι όροι έχουν την εξής έν¬ 
νοια: 

α) Γεωργός: 

- το φυσικό πρόσωπο που είναι κάτοχος γεωργικής εκμ/ 
σης και ασχολείται αποκλειστικά με τη<γεωργία, ανεξάρ¬ 
τητα από το ύψος του εισοδήματός του και τη διάρκεια 
απασχόλησής του στη γεωργική εκμετάλλευση καθώς και 
το φυσικό πρόσωπο που απασχολείται και σε εξωγεωργι- 
κοϋς τομείς, σύμφωνα με τα οριζόμενα στις κατ’ έτος 
αποφάσεις Υπουργών Οικονομικών και Γεωργίας με τις 
οποίες εγκρίνεται το ετήσιο πρόγραμμα Εξισωτικής Απο¬ 
ζημίωσης στις Ορεινές και Μειονεκτικές περιοχές. 

- το μη φυσικό πρόσωπο το οποίο εμφανίζεται με τη 
μορφή: 

αα) Ενώσεων φυσικών προσώπων σε: 

- Ομάδες Κοινής Εκμετάλλευσης, 

- Κλαδικές Οργανώσεις Παραγωγής Αγροτικού Συν/ 
σμού, 

ββ) Αγροτικού Συνεταιρισμού, 
γγ) Εταιρείας, η οποία: 

- έχει νομική προσωπικότητα, 

- λειτουργεί δύο (2) τουλάχιστον χρόνια τη γεωργική της 
εκμετάλλευση, 

- το σύνολο των μελών ή μετόχων της έχουν τις προϋπο¬ 
θέσεις του άρθρου 8 του Ν. 1541 /85, όπως τροποποιήθη- 
κεε και ισχύει σήμερα και η πλειοψηφία των μελών ή μετό¬ 
χων που έχουν την πλειοψηφία και του κεφαλαίου, ασκούν 
γεωργία σύμφωνα με τα οριζόμενα στο σημείο α) του πα¬ 
ρόντος. 

β) Σημαντική παραγωγή γάλακτος: η παραγωγή γάλα- 

κτος και γαλακτοκομικών προϊόντων η οποία αποτελεί 
τουλάχιστον το 10% της αξίας της συνολικής γεωργικής 
παραγωγής των γεωργικών εκμεταλλεύσεων της συγκε¬ 
κριμένης περιοχής, 

γ) Αγελάδες γαλακτοπαραγωγής των περιοχών του άρ¬ 
θρου 3 παράγρ. 4 και 5 της οδηγ. 75/268/ΕΟΚ: εκείνες 
των οποίων η μέση ετήσια παραγωγή γάλακτος είναι μεγα¬ 
λύτερη απά 2.000 κιλά. 

δ) Ορεινές και μειονεκτικές περιοχές: είναι οι περιοχές 
που περιλαμβάνονται στον κατάλογο του παραρτήματος 
της οδηγίας 85/148/ΕΟΚ του Συμβουλίου της 29ης Ια¬ 
νουάριου 1985, «για την τροποποίηση της οδηγίας 81/ 
645/ΕΟΚ περί του κοινοτικού καταλόγου των μειονεκτι¬ 
κών γεωργικών περιοχών κατά την έννοια της οδηγίας 75/ 
268/ΕΟΚ (Ελλάδα)» (Ε.Ε.αρ. 1_. 561 της 25.2.85, σελ. 1). 

ε) Μόνιμοι κάτοικοι ορεινών και μειονεκτικών περιοχών: 
είναι όσοι κατοικούν και ασκούν κατ’ επάγγελμα τη γεωρ¬ 
γία στις ορεινές και μειονεκτικές περιοχές, όλη τη διάρ¬ 
κεια του χρόνου. 

στ) Μετακινούμενοι κτηνοτρόφοι: εκείνοι οι οποίοι για 
διάστημα τουλάχιστον πέντε (5) μηνών το χρόνο, εκτρέ¬ 
φουν και μετακινούν τα ζώα τους (αιγοπρόβατα - βοειδή) 
τουλάχιστον 5 ζωικές μονάδες στους βοσκοτόπους των 
ορεινών και μειονεκτικών περιοχών, ανεξάρτητα από την 
έδρα της μόνιμης κατοικίας τους, εφόσον έχουν και τις 
λοιπές προϋποθέσεις που ορίζονται για το πρόγραμμα κα¬ 
ταβολής εξισωτικής αποζημίωσης. Με απόφαση του 
Υπουργού Γεωργίας είναι δυνατό να μειώνεται κατά πε¬ 
ριοχή το ως άνω ελάχιστο χρονικό διάστημα των πέντε (5) 
μηνών σε τέσσερις (4) μήνες, εφόσον συντρέχουν εξαιρε¬ 
τικές περιστάσεις σε ορισμένη περιοχή. 

2. Η αναφερόμενη στο άρθρο 18 παράγρ. 1 του Καν. 
2328/91 έκταση των 20 στρεμμάτων χρησιμοποιουμένης 
γεωργικής γης περιλαμβάνει και την έκταση που αναφέ- 
ρεται στην παράγραφο 2 άρθρο 1 του Ν. 1080/80 «περί 
τροποποίησης και συμπλήρωσης διατάξεων τινών της περί 
των προσόδων των οργανισμών τοπικής αυτοδιοίκησης 
νομοθεσίας και άλλων τινών συναφών διατάξεων» (Α' 
246). 

Άρθρο 9 

Διαδικασία χορήγησης εξισωτικής αποζημίωσης 

1. Οι ενδιαφερόμενοι να λάβοϋν εξισωτική αποζημίωση 
υποβάλλουν αίτηση στην ακτά τόπο αρμόδια Δ/νση Γ εωρ¬ 
γίας, η οποία με απόφασή της εγκρίνει ή απορρίπτει την 
αίτηση και αποστέλλει στους δήμους και στις Κοινότητες 
της ορεινής ή μειονεκτικής περιοχής, όπου αναπτύσσεται 
γεωργική δραστηριότητα: 

α. κατάλογο των δικαιούχων με το ποσό της εξισωτικής 
αποζημίωσης που αντιστοιχεί στον καθένα από αυτούς και 

β. κατάλογο εκείνων που οι αιτήσεις τους έχουν απορρι- 
φθεί με ειδική αιτιολογία για τον καθένα. 

Οι Δήμοι και οι κοινότητες αναρτούν τους καταλόγους 
σε σημείο εμφανές του δημοτικού ή κοινοτικού καταστή¬ 
ματος, που προορίζεται για το σκοπό αυτό και συντάσσουν 
αποδεικτικό ανάρτησης ενώπιον δύο μαρτύρων. Αντί¬ 
γραφο του αποδεικτικού αποστέλλεται αμέσως στην κατά 
τόπο αρμόδια Δ/νση Γεωργίας. 

2. Οι απορριφθέντες μπορούν^ νά προσφύγουν εντός 
προθεσμίας είκοσι (20) ημερών από τότε που έλαβαν 
γνώση, δηλαδή από την ανάρτησή των καταστάσεων στο 


κοινοτικό ή δημοτικό κατάστημα, στην περιφερειακή Δ/ 
νση Γεωργικής Ανάπτυξης, της οποίας ο προϊστάμενος 
αποφασίζει εντός προθεσμίας εκατόν είκοσι (120) ημε¬ 
ρών από την άσκηση της προσφυγής. Σε εξαιρετικές περι¬ 
πτώσεις δύναται ο Υπουργός Γ εωργίας να παρατείνει τις 
προθεσμίες της παρούσας παραγράφου. 

3. Οι οικονομικές ενισχύσεις του άρθρου 20 του Κανονι¬ 
σμού 2328/91 /ΕΟΚ δύνανται να παρέχονται: 

- σε Αγροτικούς Συνεταιρισμούς ή ομάδες που συνι- 
στώνται στα πλαίσια αυτών με την μορφή Ομάδων Κοινής 
Εκμετάλλευσης και Κλαδικών Οργανώσεων Παραγωγής 
Αγροτικού Συν/σμού, καθώς και 

- σε Δήμους και Κοινότητες 

4. Οι περιοχές που έχουν δυνατότητες τουριστικής ή 
βιοτεχνικής ανάπτυξης, στα πλαίσια του άρθρου 6 του 
Καν. 2328/91 /ΕΟΚ ορίζονται από τον Υπουργό Γ εωργίας 
μετά από γνώμη του Ελληνικού Οργανισμού Τουρισμού 
(ΕΟΤ) ή Ελληνικού Οργανισμού Μικρομεσαίων Μεταποιη¬ 
τικών Επιχειρήσεων Χειροτεχνίας (ΕΟΜΜΕΧ) αντί¬ 
στοιχα. 

Άρθρο 10 

* Τρόπος καθορισμού και πληρωμές 

των οικονομικών ενισχύσεων 

1. Οι οικονομικές ενισχύσεις που χορηγούνται στα πλαί¬ 
σια εφαρμογής του Κανονισμού 2328/91/ΕΟΚ ορίζονται 
και παρέχονται σύμφωνα με τα αναφερόμενα στο Ν.Δ. 

131 /74 «περί παροχής οικονομικών ενισχύσεων στη γε¬ 
ωργική, κτηνοτροφική, δασική και αλιευτική παραγωγή» 
(Α’ 220) όπως τροποποιήθηκε με το Ν. 1409/83 και το άρ¬ 
θρο 39 παρ. 10 του Ν. 2065/92. 

2. Σύμφωνα με την προβλεπόμενη στο άρθρο 56 του 
Ν.Δ. 321/1969 «περί Κώδικος Δημοσίου Λογιστικού» (Α’ 
205) διαδικασία καταβάλλονται πάγιες προκαταβολές για 
την πληρωμή στους δικαιούχους των οικονομικών ενισχύ¬ 
σεων, σύμφωνα με τον Κανονισμό 2328/91 /ΕΟΚ. Οι Πλη¬ 
ρωμές στους δικαιούχους διενεργούνται με εντάλματα τα- * 
κτικά ή προπληρωμής. 

Άρθρο 11 

Κυρώσεις 

1. Σε περίπτωση που ο δικαιούχος μιας ενίσχυσης στα 
πλαίσια του Κανονισμού 2328/91 /ΕΟΚ δεν τηρεί τις υπο¬ 
χρεώσεις του με υπαιτιότητά του. 

α) Διακόπτεται κάθε περαιτέρω καταβολή των οικονομι¬ 
κών ενισχύσεων. » 

Τυχόν καταβληθέντα ποσά ενίσχυσης ή δανείου ει- 
σπράττονται εντόκως από την ημερομηνία ειδοποίησης 
από τη Δ/νση Γ εωργίας, σύμφωνα με τις διατάξεις του 
Ν.Δ. 356/74 «Περί Κώδικα είσπραξης Δημοσίων εσόδων» 
(Α’ 90), όπως τροποποιήθηκε και ισχύει σήμερα. 

β) Μετατρέπονται τυχόν υπόλοιπες τοκοχρεωλυτικές 
δόσεις σε ληξιπρόθεσμες. 

2. Αποκλείονται προσωρινά, μέχρι εκδόσεωςαμετακλή- 
των αποφάσεων, των οικονομικών ενισχύσεων της παρού¬ 
σας όσοι παραπέμπονται στη Δικαιοσύνη: 

- για ενέργειες που έγιναν προς εξαπάτηση του Δημο¬ 
σίου, 

- για καλλιέργεια ή εμπορία ναρκωτικών ουσιών, 

- για ζωοκλοπή. 

- για εξύβριση και χειροδικία υπαλλήλου. 

Σε περίπτωση έκδοσης καταδικαστικής απόφασης για 
τις παραπάνω περιπτώσεις, αποκλείονται των οικονομι¬ 
κών ενισχύσεων, για 10 χρόνια οι ίδιοι οι καταδικασθέντες 
και τα μέλη των οικογενειών τους που αποτελούν με τους 
καταδικασθέντες μια οικογένεια με κοινή οικονομία. 

Σε περίπτωση έκδοσης αθωωτικής απόφασης καταβάλ¬ 
λονται οι οικονομικές ενισχύσεις από τις οποίες είχαν απο¬ 
κλεισθεί προσωρινά, σύμφωνα με το εδάφιο α) της παρού¬ 
σας παραγράφου. 


Άρθρο 12 
Μεταβατική διάταξη 

Από τη δημοσίευση της απόφασης αυτής καταργείται η 
υπ’ αριθμ. 320693/22.7.1987 απόφαση «Συμπληρωμα¬ 
τικά μέτρα για την εφαρμογή του Κανονισμού (ΕΟΚ) 
797/85 του Συμβουλίου, για τη βελτίωση της αποτελε- 
σματικότητας των γεωργικών διαρθρώσεων» (Β' 402). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Απριλίου 1993 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Κ. ΔΟΥΣΗΣ 


ΓΕΩΡΓΙΑΣ 

ΧΡ. ΚΟΣΚΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


ές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 



Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

π) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. 8ι Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















